Tameṭṭut deg tmetti taqbayli tamnsayt tesɛa azal d ameqqran nettat i d lsas n uxxam d tmeddurt, nettat iy-trebin tseɣar tesɛa tamusni xas ur taɣri ara, tbed ɣef nnif d lḥerma, akken i-d yenna yenzi-agi “Axxam mebla tameṭṭut am lebḥer mebla lḥut.” , d tameṭṭut i tigejdit n tmetti, tettaɛraḍ ad tili d amedya gar wallen n yiɛeggalen n twacult-is, d nettat i d aɣerbaz tselmad s tmucuha d yinzan d timsaɛraq deg ara lemden tiktiwin, yes ara ttqabalen timsal n yal ass, tenna-d H.KHERDOUCI ; “Tamṭṭut mačči kan d ajgu alemmas i ɣef i ibedd uxxam imi tesɛa ugger n waya, acku d tigjdit talqayant deg tmetti.”7 ,